﻿care teatrele se vor bate o stagiune sau două, dîndu-i mai tîrziu uitării Trebuie să mărtu- risesc că în acest context mi-i puţin frică de premiera anunţată cu Aşteptîndu-l pe Godot : mi se pare că vom asista la un an Beckett Unde este Gorki, unde e Cehov, unde a dis- părut Goldoni, ce s a întîmplat cu O'Neill, după un asalt de numai cîteva luni asupra dramaturgiei sale ? Practicile acestea exprimă nişte tendinţe extremiste şi destul de super- ficiale Aşa se face că regia noastră, atît de diversă şi de înzestrată, nu şi-a spus încă punctul său de vedere contemporan, în legătură cu opera unor mari dramaturgi din secolul nostru sau din trecut Pe linia acestor observaţii vreau să spun că m-a bucurat foarte mult iniţiativa Teatrului Mic de a începe o dispută în legătură cu interpretarea lui Garagiale şi că aştept cu nerăbdare ca aceastâ dispută să se lărgească şi să se adîncească, în anul care vine, cu ajutorul montărilor anunţate de Teatrul de Comedie {Noaptea furtunoasă şi Conul Leonida) şi de Teatrul „Lucia Sturdza Bulandra" (D-ale carnavalidui) ♦ DAVID ESRIG A fost una din cele mai vii şi mai frămîntate stagiuni, în care teatrele au abordat un repertoriu foarte vast, lărgind mult frontul de atac al gîndirii teatrale romîneşti con- temporane Din ansamblul problemelor pe care le ridică experienţa acestei stagiuni, oglindită de altfel în mulţimea şi complexitatea întrebărilor pe care mi le-a pus redacţia revistei „Teatrul", eu aş vrea să mă refer doar la una singură Aceea a repertoriului Cred că astăzi avem toate condiţiile împlinite pentru a readuce în atenţie, cu o eficienţă sporită, problema profilului artistic al teatrelor, în care repertoriul joacă un rol decisiv Ultima stagiune a arătat că timpul cînd colectivele din regiuni erau un fel de rudâ săracă a Bucureştiului a fost depăşit, că unele au devenit, iar altele au şanse să devină colective artistice „competitive", intrînd ca partener major cu drepturi egale în dezbaterea celor mai arzătoare probleme de creaţie Viaţa teatrală din regiuni este de asemenea îmbo- găţită şi completată de turneele tot mai frecvente de felul celor pe care le organizează periodic Teatrul Naţional „I L Caragiale", Teatrul „Lucia Sturdza Bulandra", Teatrul de Comedie şi multe altele din Bucureşti şi din ţară (Nu ar strica, de altfel, ca această acţiune să fie îndrumată mai atent şi mai exigent, printr-o repartizare tot mai judicioasă a deplasărilor, în aşa fel încît publicul de pretutindeni să aibă acces la cele mai bune realizări ale mişcării teatrale actuale ) în acelaşi timp, în Bucureşti, teatrele au devenit tot mai prezente în promovarea unor piese de interes major, iar faptul că în fruntea unor colective reputate au venit personalităţi active ale vieţii noastre culturale a sporit posibilităţile unei personalizări din ce în ce mai accentuate a fiecărui teatru Este un proces pozitiv şi îmbucurător, din calea căruia ar trebui să înlăturăm anumite concepţii depăşite sau improprii Am auzit adeseori citate, în discuţiile despre repertoriu, exemplele marilor teatre populare din Occident: Teatrul Naţional Popular, Piccolo Teatro şi altele, care au jucat 22 www cimec rode toate pentru toţi, cu singura< condiţie să fie piese de calitate şi autori ce merită a fi audiaţi Din păcate, admiratorii acestor trupe într-adevăr admirabile uită că ele îşi asumă de obicei un rol cultural pe care la noi îl îndeplineşte întreaga mişcare teatrală, că aceste instituţii sînt mai totdeauna destul de izolate în noianul producţiei comerciale bulevardiere şi că împrejurările le dictează obligaţia culturală de a oferi publicului tot ce este important, şi nu numai ceea ce corespunde mai exact forţelor artistice şi prefe- rinţelor lor Cred că noi ne putem bucura de privilegiul unei selecţii mai personale care să accentueze diferenţele artistice dintre scenele noastre, în avantajul bogăţiei de ansamblu a imaginii teatrului românesc contemporan Ne putem acorda avantajele unei diviziuni voluntare a interesului pentru anumite zone ale literaturii dramatice, mai apropiate de forţele artistice ale grupului de interpreţi de care dispunem, mai aproape de idealul estetic şi etic pe care-1 profesăm Cred că din acest punct de vedere sînt îndreptăţite avertismen- tele împotriva modei Dincolo de plictiseala unei stagiuni dominate de un anume autor, aceste mode trădează o lipsă de iniţiativă din partea secretariatelor literare şi a regizorilor, care nu alimentează suficient apetitul directorilor şi actorilor cu texte inedite, cu autori şi opere noi şi pline de interes Numai din multe titluri, din multe genuri, se pot alege acele piese care trasează un drum, o linie de afinităţi, un univers care se completează şi se îmbogăţeşte mereu Cred că alegerea unei piese în repertoriu are valoarea unui act moral şi artistic, că el exprimă concepţia despre teatru cu aceeaşi pregnanţă cu care o distribuţie este într-un fel definitorie pentru viitorul spectacol Mi se pare profund semnificativ pentru Berliner Ensemble că, alături de drama- turgia brechtiană, a montat pe scena sa Coriolan de Shakespeare într-o adaptare Socot grăitor drumul de repertoriu al lui Liviu Ciulei ca regizor, în privinţa celor două linii care-1 interesează vădit De la Azilul de noapte de Gorki, la Cum vă place de Shakespeare ; apoi, împreună cu Pintilie, din nou la Gorki cu Copiii soarelui, apoi Opera de trei parale de Brecht, în sfîrşit Clipe de viaţă a lui Saroyan Cred că la Teatrul de Comedie Soldatul Şvejk, Umbra, Rinocerii, Troilus şi Cresida, deşi foarte diferite ca subiect şi ca factură, trasează o linie interesantă şi consecventă de repertoriu în sfîrşit, sînt convins că o mai accentuată profilare a teatrelor poate constitui un sprijin important pentru dramaturgia originală, care va întîlni interpreţi mai profesiona- lizaţi, mai siguri pe resorturile intime ale unui univers artistic definit Cred că această năzuinţă ilustrează foarte bine marea însemnătate a ideilor expuse de tovarăşul Nicolae Ceauşescu, în cadrul întîlnirii cu oamenii de artă, ca şi în cuvîntarea rostită la conferinţa organizaţiei de partid a oraşului Bucureşti Chemarea conducerii dc partid la o cunoaştere şi la o oglindire mai profundă, mai îndrăzneaţă a realităţilor însu- fleţitoare din ţara noastră, la un studiu atent şi principial a tot ce se realizează interesant în creaţia contemporană mondială, cu scopul de a ridica cultura socialistă, naţională, la nivelul marilor exigenţe de astăzi ale poporului nostru, este de natură să dea un puternic avînt întregii mişcări artistice, înarmînd-o cu un punct de vedere extrem de limpede şi cuprinzător, care exprimă în acelaşi timp direcţia, caracterul şi principiile după care tre- buie orientate căutările creatoare Cele mai bune realizări ale teatrului românesc din ultima stagiune, aşa cum le-am urmărit în cadrul Decadei teatrelor, ca şi în afara ei, confirmă încă o dată justeţea pro- fundă şi perspectivele vaste pe care le conţine îndemnul adresat de partid artei ♦ HORIA LOVINESCU Repertoriul stagiunii a fost în general bine gîndit El a corespuns unei nevoi reale de îmbogăţire a culturii publicului Această îmbogăţire a programelor teatrale a determi- nat şi determină, în continuare, un fenomen obiectiv controlabil: creşterea exigenţelor 23 www cimec ro